"ליל הבהלות של מנצ'סטר יונייטד ו-ואן חאל" | ספורט 1
"ליל הבהלות של מנצ'סטר יונייטד ו-ואן חאל"
מנסה לא להסתכל. ואן חאל | צילום: Gettyimages
אחרי ההדחה מהאלופות, המנג'ר חוטף מהתקשורת. אואן: "יש הרבה שאלות"
09/12/15 12:39
תגיות: פול סקולס / מייקל אואן / ריו פרדיננד / לואי ואן חאל
הכדורגל האנגלי עומד בפני משבר רציני, לפחות בליגת האלופות וגביעי אירופה. מנצ'סטר יונייטד הודחה אתמול מליגת האלופות אחרי שהפסידה 3:2 לוולפסבורג והיום עלולות להצטרף אליה גם צ'לסי וארסנל, וכמובן שכותרות העיתונים בהתאם.
לואיס ואן חאל הוכיח שהוא לא הצליח לרפא את המחלות של היונייטד, שניצחון החוץ האחרון שלה באלופות היה עם דיוויד מויס ב-2013 בתוצאה 0:5 על לברקוזן. ניצחון חוץ אחד בעשרה משחקים, וכעת יצטרפו השדים האדומים להתרגל לשחק בימי חמישי בליגה האירופית.
געגועים לפרגי: מנצ'סטר יונייטד עפה מהאלופות, 2:3 לוולפסבורג
רונאלדו שבר שיא כיבושים לשחקן בשלב הבתים: 11
"ליל הבלהות של ואן חאל ביורו" זועקת הכותרת של ה"דיילי אקספרס". העיתון מראה את LVG יושב מהורהר ודי מדוכא על הכסא שלו.
Wednesday's Daily Express back page: Van's Euro nightmare #tomorrowspaperstoday #bbcpapers #mufc pic.twitter.com/55mbCMcG1B
העיתון "הסאן" כתב בכותרת הראשית: "ואן המקולל" והדגיש את הכאב של המנג'ר אחרי ההדחה.
Wednesday's Sun back page: Van Damned #tomorrowspaperstoday #bbcpapers #MUFC pic.twitter.com/xRSjORZ5mc
ה"אינדינפנדט" מזהיר את ואן חאל שיושב על הספסל הירוק של וולפסבורג בתמונה אחרת בה הוא מליט את עיניו "מנסה לא להסתכל. עכשיו זה הליגה האירופית עבור יונייטד הנוראית".
העיתון "דיילי מירור" מדגיש: "ההגנה הנוראית של היונייטד שילמה את המחיר". הוא גם העניק רק ציון 5 לואן חאל וכתב: "היו לו החלטות מוזרות במשחק והוא נשאר בסיום עם שני מגנים צעירים שלא שיחקו אף פעם והוא הוריד את חואן מאטה מוקדם לספסל".
Wednesday's Daily Mirror back page: The Big Bad Wolf #tomorrowspaperstoday #bbcpapers #MUFC pic.twitter.com/0RpWIufKKh
"הדיילי מייל" קבע שהמנג'ר הושפל. העיתון ציטט את שחקני היונייטד לשעבר שכיום מפרשנים את משחקי האלופות ואלה לא ריחמו. מייקל אואן שכבש שלושער לפני שש שנים מול אותה וולפסבורג שהעלה את יונייטד לשמינית הגמר אמר: "ואן חאל יימצא עכשיו תחת לחץ גדול. המיקום של הקבוצה בפרמיירליג ישאיר את יונייטד מעל פני המים, אבל יש הרבה שאלות".
בלם העבר, ריו פרדיננד, אמר: "יונייטד נראית רחוקה מלהיות מושלמת למרות שהוציאה 250 מיליון ליש"ט ברכש ב-17 חודשים תחת ואן חאל. עם כזה סגל אתה יכול לחשוב שיש להם תוכנית ב', ג' או ד' למקרה של פציעות, אבל אין להם אפילו תוכנית ב'". פול סקולס אמר: "יונייטד נראית קבוצה בינונית, אבל הצעירים היו טובים ולראשונה מזה זמן רב המשחק שלה היה מרגש".
ומה אמר ההולנדי המושמץ? "עשינו צעד אחורה, אבל באופן כללי לקחתי את המועדון קדימה. אני לא יכול להגן על עצמי, כי עפנו מהאלופות. כל מילה שאומר תהיה המילה הלא נכונה. התקדמנו בכל המפעלים העונה ולדעתי אנחנו טובים מעונה שעברה. אמרתי לשחקנים שהעונה הם כבר לא יוכלו להראות את האיכות שלהם באלופות, אבל יש לנו הרבה על מה להילחם באנגליה. לדעתי ראינו גם הרבה צעירים ששיחקו טוב למרות ההפסד".
אין תכנית ב' למקרה שיהיו פציעות. ממפיס דפאי, אתמול (gettyimages)
לדעת ואן חאל לא היה להם מזל: "כשהמצב בבית צפוף כל החלטה של השופט יכולה להכריע. זה היה משחק משוגע. לא כבשנו כמה משחקים ואז לכבוש צמד בחוץ באלופות? אחד נפסל. נתנו להם להבקיע נגדנו בתוך שתי דקות וזה קשה להבין".
מרואן פלאיני ניסה לנחם את השחקנים שלו: "זה קשה לנו, היינו צריכים לנצח בבית את איינדהובן. הגענו להרבה מצבים והיינו צריכים לכבוש והם הבקיעו משלושה מצבים נייחים".
בסטייאן שוויינשטייגר עומד לערער על ההחלטה של ההתאחדות להעמיד אותו לדין אחרי שהכניס מרפק לווינסון ריד מווסטהאם במשחק האחרון בליגה. שופטי עבר יצאו נגד ההחלטה שתגרור אחריה הרחקתו לשלושה משחקים וקבעו שלפי הטלוויזיה אי אפשר לדעת אם הוא התכוון בכוונה תחילה לפגוע בניו-זילנדי.
נאלדו חוגג בסיום (gettyimages)
בגרמניה חגג ה'בילד' עם הכותרת: "ג'וליאן דרקסלר העיף את שווייני מהאלופות". המאמן דיטר האקינג אמר: "רציתי הרבה תנועה במרכז המגרש מול שווייני ומרואן פלאיני". החלוץ מקס קרוזה: "כולנו מרוצים מהשערים של נאלדו והעובדה שעלינו ראשונים מהבית".
המציאות הבטחונית באירופה הרימה ראש אתמול כאשר היה חשש להטמנת פצצה באיצטדיון בדקות הסיום שמנעה מהאוהדים לצאת במשך שעה ובהם סיר אלכס פרגוסון וסיר בובי צ'רלטון שיצאו מהמגרש רק אחרי שעה. המשטרה מצאה חבילה חשודה ליד מגרש החנייה של משפחות השחקנים.